સામગ્રી: બેલારુસ અને રશિયા વચ્ચે સમજૂતી થવાની શક્યતાના પગલે આ વિરોધ થઈ રહ્યો હતો. બંને દેશો વચ્ચે ગાઢ આર્થિક સંબંધો માટેની વાતચીત ચાલી રહી છે. 

રશિયાના પ્રમુખ વ્લાદિમીર પુતિન અને બેલારુસના પ્રમુખ ઍલેક્ઝાન્ડર લુકાશેન્કો વચ્ચે પીટર્સબર્ગમાં મુલાકાત થઈ હતી. 15 દિવસમાં બંને વચ્ચેની આ બીજી મુલાકાત હતી. 

પુતિને બેઠક પછી કહ્યું હતું કે બંને નેતાઓ વચ્ચે સહમતી વધી રહી છે. જોકે રશિયાના નાણામંત્રી મૅક્સિમ ઓરેશ્કિને મુલાકાત અંગે કહ્યું હતું કે ક્રૂડ અને ગૅસના મામલે હજી સહમતી થઈ નથી.

વિરોધ કરનારાને શંકા છે કે બંને દેશો વચ્ચે આર્થિક સંબંધો ગાઢ થઈ રહ્યા છે તેના કારણે સોવિયેત સંઘમાંથી છુટ્ટા પડ્યા પછી જે સ્વતંત્રતા મળી છે તે ઓછી થઈ જશે.

દેખાવકારોના હાથમાં રહેલા પાટિયામાં લખાયેલું હતું કે - 'પહેલા ક્રિમિયા અને હવે બેલારુસ. કબજો છોડો.'

બંને દેશો વચ્ચે ગઠબંધનના વિરોધમાં બેલારુસમાં પ્રદર્શનો હજીય ચાલી રહ્યાં છે.

પુતિનની યોજના શી છે?

2014માં ક્રિમિયાને રશિયામાં ભેળવી દેવાયું હતું અને પૂર્વ યુક્રેનમાં વિભાજનવાદીઓના સમર્થનને કારણે બેલારુસમાં પુતિન માટે શંકા ઊભી થઈ છે. પુતિન છેલ્લા બે દાયકાથી રશિયામાં સત્તાસ્થાને છે અને હજી 2024 સુધી રહેવાના છે.

મુદત પછીય સત્તા પર ટકી રહેવા માટે પુતિને વડા પ્રધાન સહિત સમગ્ર પ્રધાનમંડળનાં રાજીનામાં લઈ લીધાં હતાં. તેના કારણે બેલારુસમાં પુતિનના ઈરાદા સામે શંકા ઊભી થઈ છે.  

ગત 8 ડિસેમ્બરે બંને નેતાઓએ 'યુનિયન સ્ટેટ ઑફ રશિયા એન્ડ બેલારુસ'ની 20મી જયંતી મનાવી હતી. 8 ડિસેમ્બર, 1999માં આ સંધિ થઈ હતી.

'યુનિયન સ્ટેટ ઑફ રશિયા એન્ડ બેલારુસ' કરાર પ્રમાણે બેલારુસને રશિયામાં ભેળવી દેવાની વાત હતી, પણ તે વાત કાગળ પર જ રહી છે.

ફરી એક વાર બંને દેશો વચ્ચે વાતચીત શરૂ થઈ તેથી બેલારુસની જનતામાં ડર પેઠો છે. 

યુનિયન સ્ટેટ ઑફ રશિયા અને બેલારુસને સુપરનેશનલ ઍન્ટીટી કહેવામાં આવે છે. એટલે કે બંને દેશો વચ્ચે રાજકીય, આર્થિક અને સામાજિક સહયોગ વધશે. 

અમેરિકા બ્રૉડકાસ્ટિંગ ઑફ ગવર્નર્સ સાથે કામ કરતાં બેલારુસના પત્રકાર ફ્રાનક વિકોર્કા 20 ડિસેમ્બરે યોજાયેલા દેખાવોમાં હાજર રહ્યા હતા.

તેઓ કહે છે, "અભૂતપૂર્વ પ્રદર્શન થયું હતું. વર્ષોમાં આવા દેખાવો મેં જોયાં નથી. 2011માં થયા હતા તેવા આ દેખાવો ગણી શકાય."

બેલારુસમાં  પ્રદર્શન

રશિયાના રાષ્ટ્રપતિ પુતિન સાથે બેલારુસના રાષ્ટ્રપતિ

2011માં હજારો દેખાવકારો બેલારુસમાં રસ્તા પર ઊતરી આવ્યા હતા....\nઅગાઉની સામગ્રીનો સારાંશ નીચે મુજબ કરી શકાય છે:
બેલારુસની રાજધાની મિન્સ્કમાં 20 ડિસેમ્બરે એકઠી થયેલી ભીડ 'સામ્રાજ્યવાદી રશિયામાં ભળવા માગતા નથી' એવા સૂત્રોચ્ચાર કરી રહી હતી.